රිය අනතුරක් නිසා මරණයට පත්වූ තරුණයෙකු ඔහුගේ පෙම්වතිය ලෙස සිටි කාන්තාවකගේ කුසයෙන් යළි ඉපදීමේ සිදුවීමක් වසර ගණනකට උඩදී ඇමරිකාවෙන් හෙළිවිය. වෝල්ටර් නම් දහ අට හැවිරිදි තරුණයෙක් දැන හඳුනගෙන සිටි තරුණියක හා පෙම් සබඳතාවක් පවත්වාගෙන ගියේය. ඔවුන්ගේ පෙම් පුවත පවුල් දෙකේම දෙමාපියන්ට ද රහසක් නොවීය. විවාහ ගිවිස ගැනීමට දෙමාපිය ආශිර්වාදය ද ලැබ සිටි ඔවුන්ට විවාහයට කිසිදු බාධාවක් නොතිබිණි. ඉක්මනින් විවාහ වීමට මෙම පෙම්වතුන් තීරණය කර සිටියහ. පෙම්වතා විනෝදකාමී පුද්ගලයෙක් විය. නිතර නිතර මිතුරන්ගේ ප්‍රීති උත්සවවලට යන ඔහු බොහෝ විට තම පෙම්වතිය ද ඒවාට රැගෙන යාම ද සිරිත විය. ඇතැම්විට එවැනි ප්‍රීති උත්සවවලදී ඔහු මත්පැන් පානයට ද හුරුවී සිටියේය. මත්පැන් පානය නොකරන ලෙස පෙම්වතිය ඔහුට අවවාද කිරීමද සිරිතය. ඇතැම් විට පෙම්වතිය නොමැතිව යන විටදී මිතුරෙකු සමග ඔහු ප්‍රීති උත්සවවලට සහභාගි වන්නේය.
වෝල්ටර්ට උත්සව වලදී මත්පැන් පානය නොකරන ලෙස අවවාද දෙන්නේ කව්ද
පෙම්වතිය